[{"text_idx": "#000001", "text": "Soomlased avasid Euroopa tugevaimas liigas vo\u0303iduarve"}, {"text_idx": "#000006", "text": "Esimesed 10. minutit mo\u0308o\u0308dusid Presovi kontrolli all, kui Javier Munoz oli nende kasuks juba visanud kolm va\u0308ravat. Ja\u0308rgmised ku\u0308mme minutit kuulusid aga ta\u0308ielikult soomlastele, kui tehti 7:0 spurt ning poolajaks juhiti 15:12. Teise perioodi alguses suurendasid Coksi poolelt Teemu Tamminen ja Nico Ro\u0308nnberg seisu juba 19:13 peale ning korraks tundus, et kohtumine on juba otsustatud. Kuid siis kasutas Slovakkia vo\u0303istkond oma kogemusi ning oli juba vo\u0303imatuna na\u0308iva tagasituleku a\u0308a\u0308rel, kui tegi seisuks 26:26. Riihima\u0308e aga o\u0303nnestus viimastel minutitel paremini ning nii vo\u0303etigi va\u0308a\u0308rikas esimene vo\u0303it selle hooaja Meistrite liigas."}, {"text_idx": "#000007", "text": "\u201cVo\u0303istkond oli ta\u0308na sama, kuid suhtumine oli erinev. Selles kohtumises saime ko\u0303ik omad asjad to\u0308o\u0308tama. Pingutasime ko\u0303vasti,\u201d u\u0308tles Nico Ro\u0308nnberg Yle Sportenile. \u201cMa tundsin, et see on meie ma\u0308ng. Sel hooajal meil u\u0308htegi kerget vastast pole. Iga punkt on meile hea saavutus.\u201d"}]